รฟม. ส่งซิกรถไฟฟ้าสาย “ส้ม-เหลือง-ชมพู” คืบเกิน 80%
รฟม.เผยงานก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) รวมถึงสายสีเหลือง ช่วงลาดพร้าว – สำโรง และสายสีชมพู ช่วงแคราย – มีนบุรี คืบเกิน 80%  
รฟม.เผยงานก่อสร้าง “รถไฟฟ้าสายสีส้ม-เหลือง-ชมพู” คืบหน้าไปกว่า 80%
9 ม.ค. 2565

การรถไฟฟ้าขนส่งมวลชนแห่งประเทศไทย (รฟม.) เปิดเผยถึงความก้าวหน้างานก่อสร้างโครงการรถไฟฟ้าในความรับผิดชอบของ รฟม. ณ สิ้นเดือนธันวาคม 2564 ดังนี้
สำหรับโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์)  พบว่าความก้าวหน้างานโยธา 89.46%
ขณะที่โครงการรถไฟฟ้าสายสีเหลือง ช่วงลาดพร้าว – สำโรง พบว่าความก้าวหน้าโดยรวม 88.70% โดยความก้าวหน้างานโยธา 90.60% และความก้าวหน้างานระบบรถไฟฟ้า 86.22%
รวมทั้งโครงการรถไฟฟ้าสายสีชมพู ช่วงแคราย – มีนบุรี พบว่าความก้าวหน้าโดยรวม 83.88% โดยความก้าวหน้างานโยธา 85.59% ส่วนความก้าวหน้างานระบบรถไฟฟ้า 81.45%